Idzie to tyz posuchac na www.ojgyn.blog.onet.pl
Śtyruch pynzjōnistōw wykludziyło sie na feryje do Gdyni. Szpacyrujōm se tak po miyście i łorŏz widzōm szynk i nadpis: Wszyjske nŏpitki po 10 ceskich (10 groszy)!
Blank we sztichu wlazujōm rajn. Knajpecka miluśkŏ, łokludnŏ, caubrownŏ, mocka placu, sporze ludzi. Łod proga słyszōm głōs galantnego gospodzkigo:
– Witōm wŏs panoczki gryfnie! Sam je plac gynał dlŏ wŏs. A co wōm moga zaszynkować, co moga wōm nalŏć?
– My by sie zawinszowali śtyry lampusy Martini.
– Zarŏzki, już podowōm... Prosza gryfnie, 40 ceskich...
Chopy tak kukli po sia, zabulyli styrdziyści ceskich, wysłepali i łobsztalowali kolyjnŏ laga. I juzaś zabulyli ino śtyrdziyści ceskich.
Łobsztalowali jesce laga Martini, i juzaś musieli zabulić ino styrdziyści ceskich. Na łostatku jedyn śnich niy szczimŏł i pytŏ gospodzkigo:
– A rzyknijcie nōm panoczku, po jakiymu u wŏs je tak tōniŏ?
– Wiedzōm łōni... Zacha wyglōndŏ tak. Bez duge lata bōłech zyjmanym, ale zawdy wystawiŏłech se, marzōłech ło tym, coby mieć swōj maluśki szynk. Kej wygrŏłech na loteryji 25 milijōłnōw dularōw, wrōciōłech sie nazŏd do Polski, lajstnōłech sie tyn szynk, a iże zawdych miŏł festelnie rŏd wszyjskich ludzi, uzdŏłech, co byda sprzedowŏł ino tōnie nŏpitki, tōnie „drinki”. Przeca, kej mōm tela pijyndzy, niy musza zarŏbiać. Robia terŏzki sztyjc i jednym ciyngym, to co mōm rŏd, poznŏwōm roztomajtych interesantnych ludzi...
Jeden ze tych pynzjōnistōw bōł ci łocaubrowany:
– Co za spanialistŏ gyszichta! A rzyknōm mi jesce łōni, czamu tych trzech istnych we tamtym winklu pod łoknym siedzōm sam już trzi śćwierci godziny i nic nie łobsztalowali?
– Aaa, tamte... Łōne przykludziyli sie sam ze Poznaniŏ i terŏzki doczkajōm do szōstyj po połedniu, bo wteda wszyjske nŏpitki bydōm ło 50 procyntōw tōnij!
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn